open-index/open-wikipedia-markdown huggingface dataset:
Bahaňa (vrch v Turzovskej vrchovine)

**Bahaňa** () je názov vrchu v Turzovskej vrchovine, krajinnom celku Západných Beskýd. Leží nad obcou Raková, približne  severozápadne od Čadce. 

## Poloha
Nachádza sa v severovýchodnej časti pohoria, v geomorfologickom podcelku Zadné vrchy. Leží v Žilinskom kraji, v okrese Čadca a zasahuje na katastrálne územie obce Raková a Staškov. Najbližšími sídlami sú na severovýchodnom a východnom úpätí situované osady obce Raková, južne leží Staškov, juhozápadne Olešná a západne Klokočov. Územie leží už mimo CHKO Kysuce.

## Opis
Bahaňa leží na severovýchodnom okraji podcelku Zadné vrchy (tvorí výbežok Zadných vrchov, ktorý je vklinený medzi Predné vrchy na východe a juhu a Kornickú brázdu na severe), v masíve, ktorý je severným smerom prepojený sedlom na mohutný Veľký Polom (). Severne sa nachádza aj Muřinkový vrch () a Burkov vrch (), západne Tyňok (), Čuboňov (), Uhorská (), Vrchpredmier (), Hlinené (), Javorová () a Vysoká (), južne Komarov vrch (), Vysoká (), Murgaška () a Briava () a východne Jurošovský vrch (), Prieľačský vrch () a Šagatka (). Oblasť patrí do povodia Kysuce, kde vodu zo severných a východných častí odvádza potok Trstená, zo západných svahov odteká do Olešnianky. Na vrchol nevedie značený chodník. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít sú viditeľné okolité vrcholy Turzovskej vrchoviny, blízkych Moravsko-sliezskych Beskýd a Javorníkov, pri vhodných podmienkach možno pozorovať aj Sliezske, Kysucké a Oravské Beskydy a Malú Fatru.

## Prístup
Na vrchol nevedie značený turistický chodník, preto prístup je možný lesnými chodníkmi z okolia. Severným úpätím prechádza  červeno značená Kysucká magistrála. 

## Referencie

## Pozri aj
* Turzovská vrchovina
* Zadné vrchy
* Zoznam vrcholov v Turzovskej vrchovine

## Externé odkazy
* Poloha na turistickej mape

Kategória:Vrchy v Turzovskej vrchovine
Kategória:Vrchy pod 1000 metrov na Slovensku
Kategória:Vrchy v okrese Čadca
Kategória:Raková (okres Čadca)
Kategória:Staškov
S pravdou von

***S pravdou von*** je slovenská zábavná vedomostná relácia s Jurajom Tabačkom. Relácia sa začala vysielať od roku 2019 na TV JOJ. V relácii sa štyria „pátrači“ pokúšajú uhádnuť správnu osobu čo dané povolanie vykonáva.

## Účinkujúci
* Juraj „Šoko“ Tabaček (moderátor)
* Juraj Kemka
* Lukáš Latinák
* Marián Miezga
* Róbert Jakab

## Referencie

## Externé odkazy

* 
* 
* ''S pravdou von''  v TV JOJ

Kategória:Televízne relácie TV JOJ
Kategória:Televízne súťaže
Dihydroxybenzoová kyselina

**Dihydroxybenzoové kyseliny** (**DHBA**) sú druh fenolických kyselín. Existuje šesť hlavných zlúčenín, z ktorých všetky majú vzorec C<sub>7</sub>H<sub>6</sub>O<sub>4</sub>. Medzi tieto patria:

* kyselina 2,3-dihydroxybenzoová
* kyselina 2,4-dihydroxybenzoová
* kyselina 2,5-dihydroxybenzoová
* kyselina 2,6-dihydroxybenzoová
* kyselina 3,4-dihydroxybenzoová (kyselina protokatechová)
* kyselina 3,5-dihydroxybenzoová

Kyselina orselinová je takisto dihydroxybenzoovou kyselinou, ale má naviac ešte metylovú skupinu.

## Referencie

## Zdroj
Apatouria

[náhľad|Atický [červenofigúrová keramika|červenofigúrový kylix od Maliara Triptolema, zobrazujúci sprievod mužských párov (zrejme na slávnosti Apatúria); tondo kylixu zobrazuje mladíka nalievajúceho víno s oinochoé do Dionýsovho kantharosu, cca 480 pred Kr.]]
**Apatouria** alebo **Apatúria** () bola starogrécka slávnosť oslavujúca zápis detí, efébov a vydatých žien do  fratrií.
 
Apatúria bol trojdňový sviatok, ktorý sa každoročne konal v celej Iónii (podľa Herodota okrem Efezu a Kolofónu) od 19. do 21. resp. 26. až 28. atického mesiaca Pyanepsión (október – november) v Aténach, kde vznikol (zrejme predstavoval slávnosť „spoločného vzťahu“). Počas tohto sviatku boli prijímaní noví členovia do fratrií a prinášané obete.
 
V prvý deň sviatku, ktorý sa nazýval *Dorpia* („Večera“), sa konali večerné hostiny na mieste stretnutia fratrií alebo v súkromných domoch členov. Na druhý deň, zvanom *Anarrhysis* („Obeť“), obetovali voly na verejné náklady Diovi Fratriovi a Athéne Fratrii.

V posledný deň, ktorý nazývali *Kúreótis* („Deň mladých“) boli deti (aj adoptované ), mladí muži (deti a efébov zapísali  do fratrií ich otcov) a mladomanželky zapisované do fratrií (mladé ženy tým nezískali občianstvo, ale len uznanie legitímneho nároku svojich detí mužského pohlavia na prvorodené právo slobodných aténskych mužov.). V tento deň boli rodovým ochrancom obetované jahňatá a kozy, otcovia alebo poručníci pred zápisom zložili prísahu, že sú legitímni (zápis do fratrie bol sprevádzaný obetou zvanou *Meion*, o ktorej sa vie len málo) a efébom ostrihali vlasy (ešte skôr efébi odetí v čiernom rúchu obetovali Heraklovi víno).

Dórskou obdobou Apatúrie bol sviatok Apellai.
 
## Referencie a bibliografia

 
Kategória:Starogrécke sviatky
Sulov (vrch v Turzovskej vrchovine)

**Sulov** () je vrch v Turzovskej vrchovine, krajinnom celku Západných Beskýd. Leží nad obcou Klokočov, približne  severozápadne od Turzovky. 

## Poloha
Nachádza sa na severnom okraji pohoria, v geomorfologickom podcelku Kornická brázda. Leží na slovensko – českej hranici, na pomedzí Žilinského a Moravsko-sliezskeho kraja. Zasahuje do okresu Čadca a Frýdek-Místek a na katastrálne územie obcí Klokočov, Staré Hamry a Morávka. Najbližším sídlom je na slovenskej strane južne situovaná miestna časť Vrchpredmier, patriaca Klokočovu, západne sa nachádzajú samoty obce Staré Hamry a severne samoty Morávky. Pokým juhovýchodná časť masívu patrí Turzovskej vrchovine a spadá do CHKO Kysuce, severozápadná na českej strane je súčasťou Moravsko-sliezskych Beskýd a CHKO Beskydy.

## Opis
Sulov leží v hraničnom hrebeni na severnom okraji Koniarskej planiny. Východným smerom sa nachádza Polomka (), Malý Polom (), Čuboňov () a Uhorská (), južným Vrchpredmier (), Javorová (), Čudácka () a Súľov (), západným Kozlena (), Těšíňočka (), Smrkovina () a Lysá hora () a severným Obidová (), Vysoký Rykali (), Travný (), Mituří () a Slavíč (). Hrebeň tvorí rozvodie Čierneho a Baltského mora. Do Čierneho mora vodu z juhovýchodných svahov odvádza povodím Dunaja, Váhu a Kysuce potok Predmieranka, západné svahy sú pramennou oblasťou Čiernej Ostravice a vodu zo severných odvádza Morávka do Ostravice v povodí Odry. Na vrchol nevedie značený turistický chodník. Na južnom úbočí sa nachádza rekreačná oblasť. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Turzovskej vrchoviny, susedné Moravsko-sliezske Beskydy a Javorníky, pri vhodných podmienkach nezriedka aj Súľovské vrchy a Malú Fatru.

## Prístup
Na vrchol nevedie značená turistická trasa, no južným úbočím vedie traverzom  červeno značená hrebeňovka. Do blízkej rekreačnej osady vedie asfaltová cesta zo Starých Hamrov i viaceré chodníky:

*  červeno značená hrebeňovka:
** od juhu z lokality Konečná (cesta II/484) cez Doroťánku a rázc. Súľov
** od východu z Veľkého Javorníka cez rázc. Pod Malým Polomem
*  žlto značený chodník od juhu z osady Vrchpredmier
*  zeleno značený chodník:
** od juhozápadu z obce Bílá cez Údolí Černé a rázc. Súľov
** od severu z lokality Morávka, U Bebků
*  modro značený chodník z lokality Ježanky 

## Referencie

## Pozri aj
* Turzovská vrchovina
* Kornická brázda
* Zoznam vrcholov v Turzovskej vrchovine

## Externé odkazy
* Poloha na turistickej mape

Kategória:Vrchy v Turzovskej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku
Kategória:Vrchy v okrese Čadca
Kategória:Vrchy v okrese Frýdek-Místek
Kategória:Klokočov (okres Čadca)
František Oľha

Ing. **František Oľha** (* 19. október 1970, Prešov) je slovenský podnikateľ, učiteľ a politik, ktorý od roku 2022 pôsobí ako primátor Prešova. Predtým sa venoval aj občianskemu aktivizmu a slúžil ako mestský poslanec.

## Politická kariéra
V roku 2017 sa Oľha neúspešne uchádzal o post župana Prešovského samosprávneho kraja, skončil na šiestom mieste. O rok neskôr, v roku 2018, kandidoval na primátora Prešova, skončil však piaty. Podarilo sa mu ale dostať do mestského zastupiteľstva. V parlamentných voľbách v roku 2020 kandidoval za stranu ŠANCA v rámci kandidátnej listiny strany MOST – HÍD.

## Primátor Prešova

### Kampaň
Spustená medzi prvými, jeho kampaň bola zaujímavá jeho fyzickou premenou, podarilo sa mu schudnúť až o 40 kilogramov. „*Ukázal som, že to dokážem a že som na sebe tvrdo pracoval nielen na chudnutí, ale aj na komunikácii a aj na zmene vzťahu k sebe. A ľudia uverili, že keď sa dokážem zmeniť ja, dokážem zmeniť celé mesto.*", povedal Oľha, pričom poukázal, že jeho fyzická premena nebola jediným dôvodom, kvôli ktorému ho ľudia volili. Voličom predstavil „31 férových riešení pre Prešov“. Sám uviedol, že to „*nie je obyčajný volebný program, ale príručka, ako viesť mesto Prešov správnym smerom.*“ Organizácia Transparency International Slovensko však jeho kampaň označila ako kampaň s výhradami. Na jeho transparentnom účte neboli označovaní platcovia a príjemcovia a ani niektoré podrobnosti. Okrem toho tam bol aj problém s jeho kontaktovaním, keď sa niektorí novinári nedokázali spojiť s jeho volebným tímom.

### Prvých 100 dní
Jeho nástup bol poznačený zmenou a znížením financovania samospráv, kvôli čomu musel pristúpiť k zvýšeniu daní a poplatkov. Problémy predstavovali aj dlhodobo neschválený územný plán, niektoré zmluvné vzťahy, nefunkčné verejné obstarávania, ale aj niektoré dokončené projekty.

Oľha za relatívne zlú označil aj nastavenú organizačnú štruktúru mesta, ktorá mala spôsobovať nefunkčnosť procesov na úrade. 1. marca 2023 bola táto štruktúra jeho vedením zmenená. Pribudli predtým zlúčené oddelenia životného prostredia a dopravy a útvar hlavného architekta.

## Referencie

Kategória:Primátori Prešova
Kategória:Narodenia v 1970
Kategória:Narodenia 19. októbra
Kategória:Slovenskí komunálni politici
Kategória:Slovenskí aktivisti
Chlm

**Chlm** môže byť:

* vrch v Krupinskej planine pri Hornom Tisovníku (), pozri Chlm (vrch v Krupinskej planine; 744 m)
* vrch v Krupinskej planine pri Devičí ()
* vrch v Považskom Inovci ()
* vrch v Štiavnických vrchoch ()
* vrch v Slanských vrchoch ()
* vrch vo Vihorlatských vrchoch ()

## Pozri aj
* Chlum
Libuša Lopejská

**Libuša Lopejská** ( * 24. december 1933, Tisovec) je slovenská dramaturgička, scenáristka televíznych a divadeľných hier a prekladateľka. Spolu s Jánom Patarákom je spolutvorkyňa televíznej detskej speváckej relácie Košického televízneho štúdia, pod názvom Zlatá Brána.

## Zo života
Medzi rokmi 1973 - 1979 pôsobila v Bábkovom divadle Košice.  

## Scenáre
* *Strašiak Straško a bocian Bocko*, 1966, divadeľná hra, réžia: Ján Chlebík, dramaturgia: Mikuláš Fehér 
* *Cesta do Paríža*, 1973, televízny film, 1. cena v celoštátnej súťaži pôvodných televíznych hier 
* *Veď sme chlapi!*, 1981, tevízny film, réžia: Jozef Pálka
* *Dúšok na obrátke*, 1983, televízny film
* *Žena*, 1985 , televízny film
* *Kapušanskí pyšní páni*, 1991, televízny film
* *Kozliatka a vlk*, Premiéra: 22. september 1995, divadeľná hra, réžia: Vladimír Čada, Réžia obnovenej premiéry: 16. október 2009: František Dolejší, Bábkové divadlo, Košice  

## Preklady
* *Deväť remesiel* - Helena Lisická, 1981, Východoslovenské vydavateľstvo, Košice, edícia: Otvor sa rozprávka, ilustrácia: Anna Grmelová

## Referencie

Kategória:Slovenskí dramaturgovia
Kategória:Slovenskí scenáristi
Kategória:Slovenskí prekladatelia
Kategória:Osobnosti z Tisovca
Didymos (hudobný teoretik)

**Didymos** () bol starogrécky hudobný teoretik v 1. storočí pred Kr.

Klaudios Ptolemaios ho nazval *mousikós* (Harm. II, 13), buď preto, že si ho cenil ako hudobného experta, alebo preto, aby ho odlíšil od alexandrijského učenca Didyma Chalkenterosa (cca * 65 pred Kr.; † 10) Z Didymovho diela *O rozdiele medzi Aristoxejčanmi a Pytagorejcami* (Περί της διαφοράς των Αριστοξενείων τε και Πυθαγορείων) sú známe len fragmenty, a to prostredníctvom citátov z Ptolemaiovho diela *Harmónia* (Αρμονικά – Harmonika) a Porfyriovom komentári.

Nižšie je uvedená kompilácia delenia tetrachordov od Ptolemaia, resp. od Didyma (ktorého Ptolemaios parafrázuje). Logaritmy proporcií zodpovedajú intervalom vyjadreným v centoch: 1200 centov je oktáva, 100 centov je ekvidištantný poltón ako presná dvanástina oktávy, 498 centov zodpovedá pomeru kvarty 4:3.

 
V hudobnej teórii je syntonická čiarka (alebo syntonická koma), známa aj ako Didymova čiarka, interval medzi dvoma notami s frekvenčným pomerom 81:80 alebo 21,506290 centov (je o 1/12 nižšia ako interval čiarky pytagorejskej ).
 
## Referencie a bibliografia

Kategória:Hudobní teoretici starovekého Grécka
Dlhý diel

**Dlhý diel** () je najvyšší vrch v Krupinskej planine, krajinnom celku Slovenského stredohoria. Leží vo VVP Lešť, približne  juhozápadne od Detvy. 

## Poloha
Nachádza sa na severovýchodnom okraji planiny, v geomorfologickom podcelku Závozská vrchovina. Leží v Banskobystrickom kraji, v okrese Zvolen a na katastrálnom území Podjavorie I v rámci vojenského obvodu Lešť. Najbližšími sídlami sú na východe situovaný Horný Tisovník, severovýchodne leží Stará Huta, severne Vígľašská Huta-Kalinka, severozápadne Zaježová, západne Pliešovce, juhozápadne Senohrad a juhovýchodne Dolný Tisovník. Územie leží vo verejnosti neprístupnom vojenskom výcvikovom priestore Lešť.

## Opis
Dlhý diel leží na severovýchodnom okraji podcelku Závozská vrchovina, v nevýraznom hrebeni, vedúcom z Homôľky () južným smerom na Mavercovú (). Severným smerom sa nachádza aj Makytová (), Javorie (), Vysoká () a Priečne bralo (), západným vrch Na Švihranke (), Horná hora (), Vŕšok () a Kopaný závoz (), južným Jaseňový vrch (), Kobola () a Mavercová () a východným Bralo (), Chlm (), Sokolovo bralo () a Dedinský vrch (). Oblasť patrí do povodia Ipľa, kde vodu odvádza Stará rieka, tečúca západne, zo severných a východných častí voda odteká potokom Dobrá voda. Na vrchol nevedie značený chodník. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít sú viditeľné okolité vrcholy Krupinskej planiny a blízkeho Javoria, pri vhodných podmienkach možno vidieť aj vrchy v severnom Maďarsku.

## Prístup
Oblasť vo vojenskom výcvikovom priestore Lešť je verejnosti neprístupná, preto tu nie sú ani značené turistické chodníky. 

## Referencie

## Pozri aj
* Krupinská planina
* Závozská vrchovina
* Zoznam vrcholov v Krupinskej planine

## Externé odkazy
* Poloha na turistickej mape

Kategória:Vrchy v Krupinskej planine
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Lešť (vojenský obvod)
Kyselina 2,3-dihydroxybenzoová

**Kyselina 2,3-dihydroxybenzoová** (**2,3-DHB**) je jednou z dihydroxybenzoových kyselín. Jej konjugovanou zásadou je **2,3-dihydroxybenzoát**. Je to prírodný fenol, ktorý sa nachádza v rastline *[[Phyllanthus acidus]]* a vo vodnej papradi *[[Salvinia molesta]]*. Takisto sa hojne nachádza v plodoch rastliny *[[Flacourtia inermis]].*

## Biosyntéza
Táto bezfarebná pevná látka v prírode vzniká prostredníctvom šikimátovej dráhy. Chorizmát, ktorý je produktom tejto dráhy, sa premieňa na izochorizmát, ten sa premieňa na 2,3-dihydro-2,3-dihydroxybenzoát a ten sa nakoniec premieňa na 2,3-dihydroxybenzoát:

: chorizmát → izochorizmát → 2,3-dihydro-2,3-dihydroxybenzoát → 2,3-dihydroxybenzoát

## Význam
náhľad|Kyselina 2,3-dihydroxybenzoová viazaná v štruktúre enterochelínu
2,3-DHB sa zabudováva do siderofórov, teda molekúl, ktoré silno viažu ióny železa a tým ho umožňujú baktériám absorbovať. 2,3-DHB obsahuje dve skupiny – katecholovú, ktorá po deprotonácii silno viaže ión železa, a karboxylovú, vďaka ktorej sa viaže na rôzne nosiče pomocou amidovej väzby. Známym siderofórom s vysokou afinitou je enterochelín, ktorý obsahuje tri dihydroxybenzoylové substituenty viazané na serínový depsipeptid.

2,3-DHB je potenciálne užitočné liečivo viažuje ióny železa a má antimikrobiálne vlastnosti.

2,3-DHB takisto vzniká počas ľudského metabolizmu aspirínu.

## Referencie

## Zdroj

Kategória:Katecholy
Kategória:Chelačné činidlá
Kategória:Dihydroxybenzoové kyseliny
Bralo (vrch v Krupinskej planine)

**Bralo** () je vrch v Krupinskej planine, krajinnom celku Slovenského stredohoria. Leží nad Horným Tisovníkom, približne  južne od Detvy. 

## Poloha
Nachádza sa na východnom okraji planiny, v geomorfologickom podcelku Modrokamenské úboče. Leží v Banskobystrickom kraji, na hranici okresov Zvolen a Detva a zasahuje na katastrálne územie obce Horný Tisovník a Podjavorie II v rámci vojenského obvodu Lešť. Najbližším sídlom je severovýchodne situovaný Horný Tisovník, juhovýchodne sa nachádza Dolný Tisovník a Červeňany, južne Veľký Lom a Suché Brezovo, juhozápadne Dačov Lom a Senohrad a severne obec Stará Huta. Územie leží na hranici vojenského výcvikového priestoru Lešť.

## Opis
Bralo leží na severovýchodnom okraji podcelku Modrokamenské úboče, v hrebeni, vedúcom z Javoria () juhovýchodným smerom cez Chlm na Končitý hrádok (). Severne sa nachádza Kobylí vrch (), Pálenisko (), Dedinský vrch (), Chlm (), Brezie (), Sokolovo bralo () a Javorie (), západne Vysoká (), Šamilova skala (), Dlhý diel (), Vinička (), Mavercová (), Kopaný závoz () a Brezové vŕšky (), južne Kršiakov vŕšok (), Borok (), Končitý hrádok () a Lysec () a východne Čierťaž (), Vlčia skala (), Bralce (), Stanová () a Budinská skala (). Hrebeň patrí do povodia Ipľa, kde vodu z východných svahov odvádza riečka Tisovník, zo západných odteká potokom Koprovnica do Starej rieky. Na vrchol nevedie značený chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných bralnatých lokalít sú viditeľné okolité vrcholy Krupinskej planiny, blízkeho Javoria a Ostrôžok, pri vhodných podmienkach možno vidieť aj Poľanu a vrchy v severnom Maďarsku.

## Prístup
Na vrchol nevedie značený turistický chodník, preto prístup je možný neznačenými chodníkmi z Horného a Dolného Tisovníka. Hrebeňom, no popod vrchol prechádza východná hranica vojenského výcvikového priestoru Lešť, kde je obmedzený vstup verejnosti. 

## Referencie

## Pozri aj
* Krupinská planina
* Modrokamenské úboče
* Zoznam vrcholov v Krupinskej planine

## Externé odkazy
* Poloha na turistickej mape

Kategória:Vrchy v Krupinskej planine
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Vrchy v okrese Detva
Kategória:Lešť (vojenský obvod)
Kategória:Horný Tisovník
Boédromia

**Boédromia** () bol staroveký aténsky sviatok.

Boédromia bol starogrécky sviatok na počesť boha Apolóna *Boédromia*, ktorý sa oslavoval v Aténach 7. boédromióna, t. j. v treťom mesiaci atického kalendára (v septembri). Apolón bol s epitetónom *Boédromios* označovaný aj na iných miestach gréckeho sveta, ale oslavovaný bol len v Aténach (jeho sochu videl napr. Pausanias v Boiótii: „*V blízkosti sa týči socha Apolóna s prímenom  Boédromios – Náhliaci sa na pomoc*“ ).  
 
Počas osláv tohto sviatku sa zrejme kládol dôraz na jeho vojenský charakter, ktorý bol spojený s pomocou prinesenou v boji. Jedinými známymi obradmi, ktoré sa počas neho konali, sú procesia a obety (procesiu spomína aténsky štátnik Demostenes, ktorý sa s pohŕdaním vyjadril o rečníkoch [politikoch] vystupujúcich počas sviatku.). Podľa Plutarcha sa Boédromia začala v Aténach oslavovať po bitke Thésea s Amazonkami, odohranej v mesiaci boédromión. Podľa inej tradície praotec Iónov Ión pomáhal Erechteovi v boji proti tráckemu kráľovi Eumolpovi, čo sa pripomenulo na jej oslavách. 
 
## Referencie a bibliografia

 
Kategória:Starogrécke sviatky
Leo Sauer

**Leo Sauer** (* 16. december 2005, Bratislava) je slovenský profesionálny futbalista, ktorý hrá ako krídelník za Feyenoord a slovenskú futbalovú reprezentáciu.

## Skorý život
Sauer vyrastal s rodičmi v Bratislave. Má staršieho brata Mária, ktorý je tiež futbalistom. Obaja navštevovali Strednú športovú školu v Žiline.

## Klubová kariéra
Sauer začal svoju futbalovú kariéru v Slovane Bratislava. V lete 2018 prestúpil do mládežníckej akadémie MŠK Žilina.

27. februára 2022 Sauer debutoval v slovenskej II. lige za Žilinu B proti FC Petržalka.

Sauer prišiel do Feyenoordu pôvodne na hosťovanie z MŠK Žilina v roku 2022, no v apríli 2023 podpísal s holandským klubom trojročnú profesionálnu zmluvu. 20. augusta 2023 debutoval za klub vo vonkajšom zápase proti Sparte Rotterdam, keď nastúpil po polčase a v nadstavenom čase skóroval na 2:2 a zabezpečil klubu bod.

## Reprezentačná kariéra
Sauer hral za slovenskú reprezentáciu do 19 rokov po boku svojho staršieho brata Mária Sauera. Obaja boli vybraní za slovenskú reprezentáciu do 20 rokov a zúčastnili sa Majstrovstiev sveta vo futbale hráčov do 20 rokov v roku 2023.

5. októbra 2023 ho vo veku len 17 rokov tréner Francesco Calzona prvýkrát povolal do seniorskej reprezentácie.

## Referencie

## Zdroj

Kategória:Slovenskí futbalisti
Kategória:Hráči MŠK Žilina
Kategória:Hráči Feyenoord Rotterdam
Kategória:Futbaloví útočníci
Kategória:Osobnosti z Bratislavy
Zoznam poslancov NR SR (2023 – 2027)

Toto je **zoznam poslancov [[Národná rada Slovenskej republiky|Národnej rady Slovenskej republiky]] v 9. volebnom období (20232027)**.

Voľby do NR SR prebehli 30. septembra 2023, ustanovujúca schôdza sa konala 25. októbra 2023 a 21. novembra 2023 Národná rada schválila programové vyhlásenie a vyslovila dôveru štvrtej vláde Roberta Fica hlasmi 78 zo 143 prítomných poslancov, proti hlasovalo 65.

## Zloženie NR SR

## Vedenie NR SR

## Poslanci NR SR
Prvých 150 položiek zoznamu tvoria v úvodnom zoradení *zvolení poslanci* v poradí primárne podľa čísla politického subjektu vo voľbách a sekundárne podľa poradia kandidáta po zohľadnení prednostného hlasovania. Za nimi nasledujú *náhradníci* chronologicky, v poradí ako nastupovali. Dátumy a dôvody vznikov a zánikov mandátov sú uvádzané formou poznámok k menám. Zoznam je možné zoradiť podľa vlastného kritéria kliknutím na záhlavie stĺpca.

;Legenda

Zdroje: 

## Poznámky

## Referencie

## Pozri aj
* Voľby do Národnej rady Slovenskej republiky v roku 2023
* Vláda Slovenskej republiky od 25. októbra 2023

## Externé odkazy
* Výsledky volieb do NR SR v roku 2023 na webe Štatistického úradu SR
* Abecedný zoznam poslancov NR SR
* Chronológia zmien v zložení NR SR
* Poslanecké kluby NR SR
* Reportáž z ustanovujúcej schôdze NR SR na webe agentúry SITA
* Reportáž z ustanovujúcej schôdze NR SR na webe denníka Pravda
* Videozáznam a prepis vystúpení z ustanovujúcej schôdze NR SR 
* Prehľad hlasovaní na ustanovujúcej schôdzi NR SR

Kategória:Zoznamy poslancov NR SR
Brezie

**Brezie** môže byť:

* brezový háj, brezina
* vrch v Krupinskej planine (), pozri Brezie (vrch v Krupinskej planine)
* vrch v Ondavskej vrchovine ()
* rekreačné stredisko v pohorí Čierna hora, pozri Brezie (rekreačné stredisko)
Triózafosfát

**Triózafosfáty** sú organické zlúčeniny, v ktorých je naviazaný zvyšok kyseliny fosforečnej na triózu (trojuhlíkový monosacharid). Predstavujú deprotonované kyseliny triózafosforečné, takže môžu existovať v podobe solí, esterov alebo aniónov.

## Vlastnosti
Rôzne triózafosfáty sa vyskytujú v glykolýze a glukoneogenéze u všetkých organizmov a u niektorých organizmov i v alkoholovej fermentácii. Triózafosfáty sa účastnia aj fotosyntézy a sú produktom reakcií tmavej fázy prebiehajúcich v chloroplastoch.

Typickými príkladmi triózafosfátov sú glyceraldehyd-3-fosfát (G3P alebo GAP) a dihydroxyacetónfosfát (DHAP). G3P a DHAP sa môžu na seba voľne premieňať v živých organizmoch pôsobením triózafosfátizomerázy.****

## Referencie

## Zdroj

Kategória:Triózy
Kategória:Fosforečnany
The Lockdown Sessions

***The Lockdown Sessions*** je šiesty sólový štúdiový projekt bývalého člena skupiny Pink Floyd, Rogera Watersa. Vydaný bol 9. decembra 2022 hudobným vydavateľstvom Legacy Recordings.

Album je kompiláciou domácich nahrávok, ktoré vznikli počas lockdownu v pandémii COVID-19. Pred vydaním na albume boli nahrávky dodatočne zremastrované. Všetky skladby sú prerobené verzie piesní z albumov skupiny Pink Floyd, *[[The Wall]]* a *[[The Final Cut (album)|The Final Cut]]*, a z Watersovho sólového albumu *[[Amused To Death]]*. V týchto verziách boli pôvodne hrané aj na Watersovom turné Us + Them Tour. Posledná z nahrávok, skladba nazvaná aj „Comfortably Numb 2022“ bola pripravená v tejto verzii na otváranie koncertov počas pripravovaného turné This Is Not a Drill. Toto prevedenie sa líši od pôvodnej verzie absenciou gitarových sól a predvedeným v pomalšom tempe, vo forme pohrebného žalospevu. Spôsob, akým sa Waters snažil vyhnúť gitarovým sólam a zamerať sa na text a obsah odlišným štýlom sa pre neho stal inšpiráciou pre nasledujúci album, *[[The Dark Side of the Moon Redux]]*, ktorý vydal v nasledujúcom roku 2023.

## Zoznam skladieb

## Výroba albumu
* Roger Waters – spev, gitara, klavír
* Dave Kilminster – gitara, rytmická gitara
* Jonathan Wilson – gitara, harmónium, syntetizátor, vokály
* Gus Seyffert – basová gitara, syntetizátor, čelo, vokály
* Bo Koster – Hammond organ (2–5)
* Robert Walter – organ, klavír (6)
* Jon Carin – klávesy, syntetizátor, vokály
* Joey Waronker – bicie nástroje, perkusie
* Lucius – vokály
* Amanda Belair – vokály (6)
* Shanay Johnson – vokály (6)
* Ian Ritchie – saxofón (2)
* Nigel Godrich – sláčiky, vokály (6)

## Referencie

## Zdroj

Kategória:Hudobné albumy z 2022
Kategória:Albumy Rogera Watersa
Moja mama varí lepšie ako tvoja

***Moja mama varí lepšie ako tvoja*** je slovenská zábavná súťažná relácia s Milanom Zimnýkovalom. Relácia sa začala vysielať od roku 2015 na TV JOJ.

## Opis
Kulinárska šou, ktorá je nielen o varení a o súťažení, ale hlavne o rodinných či kamarátskych vzťahoch. Súťažiaci varia pod časovým stresom a bojujú o 500 eur. V časovom limite musia stihnúť uvariť čo najlepšie jedlo a poraziť tak súperov.

## Účinkujúci
* Milan „Junior“ Zimnýkoval (moderátor)

## Fakty a zaujímavosti
* Natáčanie jedného dielu trvá zhruba 4 až 5 hodín a natáča sa 3 dni za sebou po dva diely.
* Rodina Lhotovcov vyhrala 9-krát za sebou a vyrovnala tak rekord zo španielskej verzie tejto súťaže.

## Referencie

## Externé odkazy

* 
* 
* 
* ''Moja mama varí lepšie ako tvoja'' na TV JOJ

Kategória:Televízne relácie TV JOJ
Kategória:Zábavné televízne programy
Slobodná demokratická strana

**Slobodná demokratická strana** (, skratka **FDP**, alebo iba **Slobodní demokrati**, ) je liberálna stredopravicová politická strana v Nemecku. Jej predsedom je od roku 2013 Christian Lindner.

V nemeckom Spolkovom sneme je s výnimkou rokov 20132017, 2025 - zastúpená nepretržite od roku 1949. V bývalom Západnom Nemecku, ako aj v dnešnej Spolkovej republike sa ako menšia strana v koalícii s kresťanskými alebo sociálnymi demokratmi podieľala na niekoľkých vládach. Od roku 2021 do roku 2025 vládla spolu so Sociálnodemokratickou stranou a Zelenými, pričom spravovala štyri ministerstvá. Po predčasných voľbách v roku 2025 sa do spolkového snemu nedostala.

Slobodná demokratická strana vznikla v roku 1948 zlúčením viacerých liberálnych hnutí v západných okupačných zónach, z ktorých sa o rok neskôr sformovala Nemecká spolková republika. V nasledujúcich desaťročiach počas trvania studenej vojny mala pri zostavovaní vlád väčšinou kľúčovú úlohu, keďže bola popri CDU a SPD jedinou menšou stranou v Spolkovom sneme a obe ju tak potrebovali na dosiahnutie väčšiny. Jej prvý predseda Theodor Heuss sa stal prvým prezidentom NSR. Okrem neho bol slobodný demokrat vo funkcii prezidenta ešte v rokoch 19741979, kedy túto funkciu zastával Walter Scheel.

FDP je klasickou liberálnou stranou, ktorá sa sama označuje za „stranu slobody a sebaurčenia“. Orientuje sa najmä na slobodný trh, digitalizáciu, vzdelávanie či občianske práva a zastáva výrazné proeurópske postoje. Jej voličskú základňu tvoria najmä príslušníci strednej a vyššej triedy, podnikatelia a mladí ľudia. Svoje tradičné bašty má predovšetkým v Bádensku-Württembersku, Hesensku a iných častiach bývalej NSR, zatiaľ čo vo východných spolkových republikách je jej popularita nižšia.

## Referencie

## Externé odkazy
* Oficiálna stránka Slobodnej demokratickej strany

Kategória:Politické strany v Nemecku
Kategória:Liberálne strany
Vŕšok (vrch v Krupinskej planine)

**Vŕšok** alebo aj **Ježov vrch** () je názov vrchu v Krupinskej planine, krajinnom celku Slovenského stredohoria. Leží nad Oremovým Lazom vo VVP Lešť, približne  južne od Detvy. 

## Poloha
Nachádza sa v severovýchodnej časti planiny, v geomorfologickom podcelku Závozská vrchovina. Leží v Banskobystrickom kraji, v okrese Zvolen a na katastrálnom území Podjavorie I v rámci vojenského obvodu Lešť. Najbližším sídlom je na južnom úpätí situovaný Oremov Laz, jedno z centier vojenského výcvikového priestoru Lešť, západne sa nachádzajú Pliešovce, juhozápadne Senohrad, južne Dačov Lom, juhovýchodne Suché Brezovo, Veľký Lom a Červeňany, východne Horný Tisovník a severovýchodne Stará Huta.

## Opis
Vŕšok leží vo východnej časti podcelku Závozská vrchovina, v hrebeni vedúcom južne z Priečneho brala (). Severne sa nachádza Dedinský vrch (), Javorie (), Vysoká () a Priečne bralo (), západne Ježová (), Horná hora (), Klinkovica (), Kopaný závoz () a Žiar (), južne Jaseňový vrch (), Veľké blato (), Kobola (), Brezové vŕšky () a Habersko () a východne Končitý hrádok (), Bralo (), Mavercová (), Šamilova skala (), Chlm (), Dlhý diel () a Sokolovo bralo (). Oblasť patrí do povodia Ipľa, kde voda z východne sa zvažujúcich častí odteká do Starej rieky, juhozápadné svahy odvodňuje Plachtinský potok. Na vrchol v uzavretej oblasti nevedie značený turistický chodník. 

### Výhľady
Vrchol je bez vyššej vegetácie a nachádza sa tu menší vojenský objekt. Z danej kóty je napriek tomu možno vidieť okolité vrcholy Krupinskej planiny, blízkeho Javoria a Ostrôžok, pri vhodných podmienkach sú pozorovateľné aj Štiavnické vrchy a vrchy v severnom Maďarsku.

## Prístup
Vrchol sa nachádza vo vojenskom výcvikovom priestore Lešť, kde je obmedzený vstup verejnosti. Vŕšok je preto neprístupný a mimo turistických trás. 

## Referencie

## Pozri aj
* Krupinská planina
* Závozská vrchovina
* Zoznam vrcholov v Krupinskej planine

## Externé odkazy
* Poloha na turistickej mape

Kategória:Vrchy v Krupinskej planine
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Lešť (vojenský obvod)
Bitka pri Nikopole

**Bitka pri Nikopole** sa odohrala 25. septembra 1396 a viedla k porážke spojeneckej križiackej armády uhorského, chorvátskeho, bulharského, valašského, poľského, francúzskeho, burgundského, nemeckého, anglického, vojska rádu johanitov, iberského, talianského, českého a byzantského vojska (s pomocou benátskeho námorníctva) osmanským vojskom Bayezida I., čím sa zvýšilo obliehanie dunajskej pevnosti Nikopol a jej dobytie viedlo k pádu druhej bulharskej ríše. Európske sily boli vedené Žigmundom Luxemburským a výprava, ktorá sa často označuje ako **Križiacka výprava do Nikopolu**, pretože to bola jedna z posledných veľkých križiackych výprav v stredoveku spolu s križiackou výpravou do Varny v rokoch 1443–1444. Svojím víťazstvom pri Nikopole Turci odradili vytváranie budúcich európskych koalícií proti nim. Zvýšili tlak na Konštantínopol, sprísnili kontrolu nad Balkánom a stali sa väčšou hrozbou pre strednú Európu. 

Zlyhanie tejto výpravy zo strany križiakov sa pripisuje nejednotnej taktike ich spoločného vojska (najmä francúzskych účastníkov), zbrklosti francúzskych rytierov, ktorí vykonali predčasný unáhlený výpad proti tureckým silám, bitka sa potom už vyvíjala len v neprospech križiackej strany vedúcej až ku katastrofálnemu výsledku. Iba malá časť križiakov vrátane Žigmunda Luxemburského sa zachránila, väčšina padla na bojisku a časť sa ocitla v tureckom zajatí, kde boli potom popravení. Znamenalo to tiež koniec nádejí na záchranu umierajúcej Byzantskej ríše a ďalšie balkánske národy, ktoré ani spoločnými silami nemohli vzdorovať vzrastajúcej osmanskej moci.

## Pozri aj

* Osmanské vojny v Európe 

## Zdroj

* 

Nikopol
Kategória:Bitky stredoveku
Kategória:Bitky v 1396
Kategória:Bitky Španielska
Kategória:Bitky Rímsko-nemeckej ríše
Panavision

náhľad|Logo spoločnosti.
náhľad|Filmová kamera Panavision.

**Panavision** je americká spoločnosť zaoberajúca sa filmovým vybavením založená v roku 1953, ktorá sa špecializuje na kamery, fotoaparáty a objektívy so sídlom vo Woodland Hills v Kalifornii. Založil ju Robert Gottschalk s partnermi s cieľom vyrábať anamorfné projekčné šošovky počas boomu širokouhlých kín v 50. rokoch 20. storočia. Neskôr svoje produktové rady rozšírila o ďalšie druhy filmárskeho vybavenia.

## Referencie

## Iné projekty

## Externé odkazy

* Oficiálny web

Kategória:Podniky v USA
Kategória:Filmová technika
Kategória:Podniky založené v 1953
OSS 117 se déchaîne

***OSS 117 se déchaîne*** je francúzsko-taliansky čiernobiely dobrodružný, akčný, krimi a špionážny film z roku 1963 režiséra André Hunebella.

Je to prvý diel z oficiálnej pentalógie o agentovi OSS 117, ktorú inicioval André Hunebelle a Paul Cadéac.

V hlavných úlohách účinkovali Kerwin Mathews, Nadia Sanders, Irina Demick a Daniel Emilfork.

## Dej
Pri potápaní na Korzike za záhadných okolností zomiera americký tajný agent. Do Stredomoria je vyslaný ďalší elitný špión, agent OSS 117 (Kerwin Mathews), aby jeho smrť prešetril. Ten zisťuje, že jeho kolega musel zomrieť, pretože odhalil medzinárodný zločinecký gang, ktorý sa snaží pod morskou hladinou inštalovať tajné detekčné zariadenie, ktorého aktivizácia môže mať obrovské následky pre celú Európu. Šéfom zločineckej skupiny je Sacha Bounine (Daniel Emilfork). Sám OSS 117 padne do zajatia gangu, nečakanú podporu ale nachádza u krásnej dievčiny Brigitty (Nadia Sanders), ktorá ho oslobodí.

## Fakty a zaujímavosti
* Vo Francúzsku prišlo na film 2 329 798 divákov, čím sa stal za rok 1963 štrnástym najnavštevovanejším filmom vo Francúzsku.
* Jediný čiernobiely film v Hunebelleovej pentalógii OSS 117.
* Film sa natáčal na Korzike (hlavne v meste Bonifacio) a v štúdiách Studios de Billancourt (Paris-Studios-Cinéma) v Boulogne-Billancourt.
* Nakrúcanie začalo 18. februára 1963 a skončilo 27. marca 1963.
* Všetky akčné scény a kaskadérske kúsky reguloval a mal na starosti Claude Carliez.
* Ako prvý film série mal najmenší rozpočet.
* Vo francúzskom originály prepožičal hlavnej postave hlas skúsený dabér Jean Fontaine.

## Referencie

## Externé odkazy
* 
* 
* 
* 

Kategória:Filmy o OSS 117
Kategória:Filmy z 1963
Kategória:Filmy podľa názvu
Kategória:Filmy podľa knihy
Kategória:Čiernobiele filmy
Kategória:Francúzske filmy
Kategória:Francúzske akčné filmy
Kategória:Francúzske špionážne filmy
Kategória:Francúzske dobrodružné filmy
Kategória:Francúzske kriminálne filmy
Brittany Snowová

**Brittany Snowová** (* 9. marec 1986, Tampa, Florida, USA) je americká herečka. Je známa účinkovaním vo filmoch ako *John Tucker musí zomrieť* (2006), *Hairspray* (2007), trilógia *Ladíme!* (2012, 2015, 2017) a *X* (2022). Snowová účinkovala aj vo viacerých televíznych seriáloch vrátane *American Dreams* (20022005), *Plastická chirurgia s.r.o* (20032010) a *Almost Family* (20192020).

## Detstvo a mladosť
Brittany Anne Snowová sa narodila 9. marca 1986 a vyrastala v Tampe v štáte Florida. Má dvoch súrodencov, brata a sestru.

## Kariéra
Snowová sa začal venovať modelingu už ako trojročná. Neskôr, sa začala venovať aj herectvu. Tri roky účinkovala v telenovele *Guiding Light*. V roku 2002 dostala viac priestoru v dramatickom televíznom *American Dreams*. K televízneho seriálu, Snowová naspievala aj záložné vokály soundtracku k piesni „My Boyfriend's Back“.

V roku 2005 účinkovala po boku Vina Diesela v komédii *Cumlikátor*. O rok neskôr, stvárnila hlavnú ženskú úlohu v komédii *John Tucker musí zomrieť*. Film mal komerčný úspech a celosvetovo zarobil 68 miliónov dolárov. Po boku hercov ako John Travolta, James Marsden, Amanda Bynes a Michelle Pfeiffer si zahrala vo filme *Hairspray*.

V roku 2008 si zahrala si hlavnú rolu vo filme *Teror na plese* a zarobil 57,2 milióna dolárov v pokladniach. Hosťovala aj v televíznom seriály *[[Gossip Girl]]*.

V roku 2012 si Snowová zahrala v hudobnom komediálnom filme *Ladíme!*. Svoju rolu si zopakovala aj v ďalších dvoch častiach, natočených v rokoch 2015 a 2017.

V roku 2022 si zahrala vo filmoch *X* a *Christmas with the Campbells*. Snowová debutovala ako režisérka filmom *Parachute*, ktorý mal premiéru na festivale SXSW v marci 2023.

## Súkromný život
Snowová bola zasnúbená s realitným maklérom a profesionálnym surferom Tylerom Stanalandom 19. februára 2019. Vzali sa v Malibu v marci 2020. Od roku 2022 žili odlúčene a rozvod sa uskutočnil v roku 2023.

## Iné projekty

## Externé odkazy
* 
* 

## Zdroj

Kategória:Osobnosti z Tampy
Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Speváčky USA
Kategória:Detskí herci
Český kalendář

***Český kalendář*** je názov projektu 32 piesní v podaní 24 interpretov, s textami Michala Horáčka, ktorý ako dvojalbum vydal Michal Horáček v roku 2013.

Medzi interpretmi na albume sú mená ako Vojtěch Dyk, Aneta Langerová, Jana Kirschner, Michael Kocáb, Katarína Koščová, Bára Basiková, Jarda Traband Svoboda, Lenka Nová, František Segrado, Lenka Dusilová, Ondřej Ruml, Szidi Tobiasz, či Zdeněk Svěrák. Zvláštnosťou albumu *Český kalendář* je aj to, že jeho piesne vytvorili nielen slávni skladatelia ako Petr Hapka, ale aj menej známi umelci. Boli to tí, ktorí Michalovi Horáčkovi počas rokov posielali prostredníctvom internetu svoje zhudobnenie jeho balád. Z 1&nbsp;100&nbsp;predložených piesní Michal Horáček neskôr vybral 32&nbsp;tých, ktoré ho najviac zaujali. Balady *Českého kalendáře*, ktorý vznikol ako doslova národné dielo, sú venované kalendárnym premenám v roku. Medzi „rozprávačmi“ sú nielen ženy a muži podobní komukoľvek z nás, ale aj brankár hokejového tímu alebo Pražské Jezuliatko. Rozprávajú o živote v Českom národe Horáčkovým spôsobom: vášnivo, či melancholicky, so smútkom aj s humorom, s úzkosťou, ale aj s túžbou.

## Zoznam skladieb

## Výroba albumu
* Michal Horáček, Michal Pekárek – producenti
* Jan Trnka – fotografie
* Jakub Kaše – dizajn

## Referencie

Kategória:Hudobné albumy z 2013
Kategória:Albumy Michala Horáčka
Dušan Szabó

**Dušan Szabó** (* 9. február 1960, Spišská Nová Ves) je slovenský filmový, televízny, dabingový herec a speaker TV Markízy.

## Životopis

Po vyštudovaní vysokej školy múzických umení v Bratislave sa začal venovať herectvu. Začiatkom osemdesiatych rokov hral v množstve seriálov ako napr.: *Rozprávanie temných slatín*, *Štúrovci* alebo *Otecko sa mi nepáči*. Jeho prvým celovečerným filmom bola rozprávka *[[Falošný princ|Falešný princ]]* od režiséra Dušana Rapoša.

V súčasnosti sa skôr venuje dabingu ako hraniu. Nadaboval veľa hercov, jeho spätí herci ktorým najčastejšie prepožičiava svoj hlas patria Liam Neeson, Antonio Banderas, Russell Crowe a Alec Baldwin.

## Filmografia

### Seriály
* 1991: *Otecko sa mi nepáči*
* 1991: *Štúrovci*
* 2003: *Záchranári*
* 2007: ''Ordinácia v ružovej záhrade''
* 2008: ''Panelák''
* 2012: ''Mesto tieňov'', 2.séria(epizódna postava)
* 2012: *[[Dr. Dokonalý]]*
* 2012: ''Rodinné prípady'' (rozprávač)
* 2013: ''Búrlivé víno''
* 2018: *[[Inšpektor Max]]*
* 2023: *[[Klamstvo (seriál)|Klamstvo]]*
* 2023: *[[Dunaj, k vašim službám]]*

### Filmy
* 1984: *[[Falošný princ]]*
* 1989: *[[Ulice bez mena]]*
* 1990: *R.S.C.*
* 2000: *[[Krajinka (film)|Krajinka]]*

## Dabing

### Filmy
* 2002: ''Harry Potter a Tajomná komnata''Kenneth Branagh (*Gilderoy Lockhart*)
* 2003: ''Hrbáč Lagardère'' (*Henri de Lagardère* / *Hrbáč*)
* 2005: Michael Keaton (*Ray Peyton sr.*)
* 2005: *[[Madagascar]]*(*kráľ Julien*) (animované)
* 2006: *[[Autá]]*(*Chick Hicks*) (animované)
* 2006: *[[V ako Vendetta]]*Stephen Rea (*Eric Finch*)
* 2007: ''Fantastická štvorka a Silver Surfer''Julian McMahon (*Victor Von Doom*)
* 2007: ''Spider-man 3''Thomas Haden Church (*Flint Marko* / *Sandman*)
* 2008: ''96 hodín''Liam Neeson (*Bryan Mills*)
* 2009: ''Ružový panter 2''Andy Garcia (*Inspektor Vicenzo Brancaleone*)
* 2011: ''Thor''Idris Elba (*Heimdall*)TV Markíza
* 2018: Josh Brolin (*Thanos*)
* 2019: Josh Brolin (*Thanos*)
* *[[Dovolenka na plný plyn]]*José Garcia (*Tom Cox*)
* *[[Zajtrajšok nikdy nezomiera]]*Jonathan Pryce (*Elliot Carver*)

Daboval aj kocúra v čižmách zo Shreka, Jasona Stathama v ''Kuriérovi 3'' v dabingu TV Markíza a množstvo ďalších postáv vo filmoch a seriáloch.

### Seriály
* 1995: ''Hercules'' (*Hercules*)
* 1996: ''Kráľ dobytka'' (*Regíno*)
* 1996: ''Kobra 11'' (*Frank Stolte*)
* 1996: ''Kobra 11'' (*Kai Uwe Schröder*) od 8. série dokonca
* 1996: ''Kobra 11'' (*Semir Gerkhan*) od 11. sériesúčasnosť
* 1999: *[[Rosalinda]]* (*Alfredo Del Castillo*)
* 2000: ''C.S.I.: Kriminálka Las Vegas'' (*Gil Grissom*)
* 2003: ''Rebeca'' (*Sergio Montalbán*)
* 2005: ''Nedotknutá manželka'' (*Doctor José Guadalupe Cruz*)
* 20052008: ''Prison Break'' (*Aldo Burrows* / *William Prall*)

## Referencie

## Externé odkazy
* 
* 
* 
* 

Kategória:Osobnosti zo Spišskej Novej Vsi
Kategória:Slovenskí dabingoví herci
Kategória:Slovenskí televízni herci
Kategória:Slovenskí filmoví herci
Kategória:Absolventi Vysokej školy múzických umení
Lodève

**Lodève** môže byť:
* francúzska obec, pozri Lodève (obec)
* francúzsky kantón, pozri Lodève (kantón)
* francúzsky obvod, pozri Lodève (obvod)
TOM (cena)

**Televízna osobnosť Markízy**, známejšie pod skratkou **TOM**, bolo slovenské televízne ocenenie, ktoré TV Markíza vyhlasovala od roku 1997 – 2006. Získala mimoriadny divácky ohlas. Televízia sa rozhodla z neuvedených dôvodov ocenenie v júli 2007 ukončiť.

Posledný 10. ročník ankety sa uskutočnil 31. augusta 2006. Ocenení boli televízni moderátori Martina Šimkovičová-Bartošíková, Rastislav Žitný, Vilo Rozboril a relácie Televízne noviny a Hurikán.

### Hlasovanie
Za celú existenciu ankety poslali diváci viac ako 3,5 milióna hlasov. Cenou pre víťaza každej z kategórii bola sklenená soška TOM-a.

### Superlatívy
Za celú históriu ankety bola najúspešnejšou reláciou spravodajská relácia Televízne noviny, ktorá každoročne vyhrávala v kategórii o najobľúbenejšiu spravodajskú a publicistickú reláciu. Najväčší počet sošiek z jednotlivých osobností získala Aneta Parišková.

### Ceremónie
Ceremónie sa konali v Slovenskom národnom divadle.
Galavečery boli sprevádzané vystúpeniami domácich i zahraničných umelcov. Z domácich vystúpili napríklad Karel Gott, Helena Vondráčková či skupiny Desmod a IMT Smile.
Takisto na galavčeroch vystúpili zahraničné osobnosti ako Alain Delon, Catherine Deneuve, Christopher Lambert, Patrick Swayze či Jeremy Irons.

### Sledovanosť
Priamy prenos z galavečera odovzdávania cien mal mimoriadnu sledovanosť, pravidelne presahoval milión divákov. V roku 2000 dosiahol s 1 miliónom 745 tisíc divákov rekordnú sledovanosť. Od štartu peoplemetrových meraní zaznamenal galavečer z roku 2004 takmer 1 milión 300 tisíc divákov.

## Referencie

Kategória:Slovenské ocenenia
Kategória:Televízne ocenenia
Kategória:TV Markíza
Paul Bettany

**Paul Bettany** (* 27. máj 1971, Londýn, Anglicko) je anglický herec, scenárista a režisér.

## Život
Pochádza z hereckej rodiny, matka Anne bola speváčka a divadelná pedagogička, otec Thane Bettany bol divadelný herec, tanečník a spevák. Herečka bola aj jeho stará mama Olga Gwynne, jeho starý otec bol hudobník. Má mladšiu sestru Sarah, ktorá je spisovateľka. Ich mladší brat Matthew (19791987) zahynul pri páde zo strechy v ôsmich rokoch. Jeho rodičia sa v roku 1993 po 25 rokoch manželstva rozviedli.

Herectvo vyštudoval v rodnom Londýne v Drama Centre, svoju kariéru potom zahájil najskôr ako divadelný herec. Debutoval vo West Ende v divadelnej hre *An Inspector Calls*. Ako herec pôsobil aj v britskej televízií a britských filmoch.

Americké publikum ho poprvýkrát mohlo vidieť vo filme *[[Príbeh o rytierovi]]*, v ktorom hral po boku Heatha Ledgera.

V roku 2004 sa objavil v milostnej komédii **', kde po jeho boku hrala [[Kirsten Dunstová]].

Od roku [[2008]] hrá vo filmovej sérií [[Marvel Cinematic Universe]]. Vo filmoch ''[[Iron Man (film z roku 2008)|Iron Man]]'' (2008), ''[[Iron Man 2]]'' (2010), **' (2012), *[[Iron Man 3]]* (2013) a *[[Avengers 2: Vek Ultrona]]* (2015) najskôr nadaboval umelú inteligenciu J.A.R.V.I.S. Vo filme *Avengers 2: Vek Ultrona* si zároveň zahral postavu superhrdinského androida Visiona, ktorú si zopakoval aj v ďalších filmoch *[[Captain America: Občianska vojna]]* (2016) a ** (2018) a v seriáli *[[WandaVision]]* (2021).

V roku 2014 scenáristicky a režijne debutoval filmom *[[Shelter (film, 2014)|Shelter]]*.

## Súkromný život
Jeho manželkou je od 1. januára 2003 americká herečka Jennifer Connellyová, s ktorou má syna Stellana (* 2003) a dcéru Agnes (* 2011). So svojou ženou sa zoznámili počas natáčania oscarového filmu *[[Čistá duša]]*.

## Iné projekty

## Externé odkazy
*
*

## Zdroj

Kategória:Anglickí filmoví herci
Kategória:Anglickí televízni herci
Kategória:Anglickí divadelní herci
Kategória:Rozprávači audiokníh
Kategória:Držitelia ceny Independent Spirit Award
Kategória:Osobnosti z Londýna
Karol Murgaš (politik)

**Karol Murgaš** (* 12. september 1899, Budapešť – † 27. júl 1972, Skokie, Illinois, USA) bol slovenský novinár, právnik, diplomat a politik a predstaviteľ radikálneho pronacistického krídla Hlinkovej slovenskej ľudovej strany. V roku 1938 bol popri Alexandrovi Machovi, Jánovi Dafčíkovi a Karolovi Sidorovi jedným z hlavných zakladateľov a angažovaných organizátorov Hlinkovej gardy.
V rokoch 19381939 bol náčelníkom Hlinkovej gardy a v rokoch 19401941 vedúcim Úradu propagandy Slovenského štátu.

## Životopis

V roku 1929 sa Karol Murgaš pripojil k redakcii novín Hlinkovej slovenskej ľudovej strany Slovák a pracoval tu ako redaktor. Už vtedy stál spolu s bratmi Ferdinandom a Jánom Ďurčanskými a Šaňom Machom na čele nástupistov (politických študentov Vojtecha Tuku), ktorí dôsledne reprezentovali požiadavku úplnej suverenity Slovenska.

V rokoch 1938 až 1939 bol náčelníkom štábu Hlinkovej gardy Karola Sidora po boku Šaňa Macha. Svojím otvoreným paktom s nemeckou bezpečnostnou službou vzbudzoval v katolícko-konzervatívnych vládnych kruhoch čoraz väčšiu nedôveru.

Slovenský premiér Jozef Tiso dal v roku 1939 Karola Murgaša pre jeho pronacistické aktivity internovať v koncentračnom tábore Ilava, no krátko nato ho oslobodili príslušníci Gestapa.

V rokoch 1940 až 1941 bol vedúcim kancelárie propagandy Hlinkovej slovenskej ľudovej strany, ako ktorej sa snažil ukotviť *„slovenský národný socializmus“* v médiách a verejnej mienke.
Karol Murgaš bol na prelome rokov 1940/41 spolu s nemeckým vyslancom v Bratislave Manfredom von Killingerom jednou z hybných síl radikálnych pokusov o prevrat proti prezidentovi Jozefovi Tisovi.

Od roku 1941 bol vyslancom Slovenského štátu v Záhrebe.

V roku 1946 bol vydaný Američanmi do Československa a súdom odsúdený na 15 rokov väzenia.

Po prepustení sa Karol Murgaš v roku 1966 s rodinou presťahoval do USA.

## Ideológia
Karol Murgaš sa v marci 1939 vyslovil za samostatný Slovenský štát pod ochrannou rukou *„veľkého ochrancu Adolfa Hitlera“*. Viackrát sa vyslovil aj proti spôsobu, akým sa slovenská vláda Jozefa Tisa snažila riešiť *[[Konečné riešenie židovskej otázky|„židovskú otázku“]]* *[[numerus clausus]]* a spolu s Alexandrom Machom žiadali radikálnejšie opatrenia.

5. februára 1939 v Rišňovciach príslušníkom Hlinkovej gardy uviedol:
*„V budúcnosti nebude na Slovensku ani český, ani židovský režim. Upozorňujem vás a upozorňujem vás, páni Židia, že ak ich budete provokovať, nebudeme držať tohto strážcu na reťazi. Sme presvedčení, že naša slovenská vláda vyrieši židovskú otázku a my gardisti budeme hlasovať za implementáciu tohto zákona.“*

## Referencie

## Literatúra
* 
* 
* 

## Iné projekty

## Zdroj

Kategória:Osobnosti z Budapešti
Kategória:Slovenskí novinári
Kategória:Slovenskí publicisti
Kategória:Slovenskí diplomati
Kategória:Slovenskí politici
Kategória:Politici HSĽS
Kategória:Slovenskí emigranti a exulanti